STONOTENISKI SAVEZ SRBIJE

Strahinjića Bana73a

BEOGRAD Beograd, 02.03.2015.

N/R O. Radošević, Predsednik

N/R Članovima IO STSS

PREDMET: Zahtev za imenovanje Generalnog sekretara STSS

Poštovani,

Zbog svega sto se desavalo vezano za Veteransku komisiju STSS i organizaciju III Prvenstva Srbije za veterane, naše Udruženje podnelo je Predlog za pokretanje disciplinskog postupka protiv Generalnog sekretara STSS, gospodina Jovana Zivića, zbog prekršaja koji se bliže određuju Čl. 30.(neizvršavanje odluka), Čl. 32.(nesavestan rad) i Čl.35.(razdor u stonoteniskoj organizaciji) Disciplinskog pravilnika STSS, a kako takav postupak nikada nije pokrenut, 11.10.2014.god. uputili smo i Zahtev za razrešenje Generalnog sekretara.

U više navrata obraćali smo se i samom gospodinu Jovanu Ziviću da, kao moralan čovek, podnese ostavku na svoju funkciju i tako sačuva ugled STSS.

Moramo da kazemo da od ranijeg rukovodstva nismo imali nikakvu podrsku, a jedini razlog za to vidimo u našem insistiranju na apsolutnom poštovanju Statuta STSS.

Naše obraćanje raznim državnim organima verovatno je doprinelo da dotadašnji Predsednik STSS, gospodin Zoran Kalinić, podnese ostavku (u kojoj se posebno zahvalio Generalnom sekretaru - samo on zna zašto?), čime je prestao mandat svim članovima IO s danom prve sednice Skupštine na kojoj je biran novi Predsednik STSS (Čl.38. Statuta STSS).

Na izbornoj Skupštini održanoj 17.12.2014. god. za novog Predsednika STSS izabran je gospodin Oliver Radošević, koji je bio dužan da konstituiše IO čiji je sastav određen Članom 32. Statuta STSS.

**Član 33. obavezuje IO STSS da, između ostalog, imenuje Podpredsednika, Generalnog sekretara i Disciplinskog sudiju.**

Izbor Generalnog sekretara određuje se Članom 41. Statuta STSS po kome Generalnog sekretara imenuje IO STSS na predlog Predsednika i to iz reda istaknutih sportskih radnika ili stručnjaka u sportu, koji imaju najmanje višu stručnu spremu, najmanje 3 godine radnog iskustva u sportu, dokazane stručne i organizacione sposobnosti, dobro poznavanje stanja u sportu Srbije i znanje jednog svetskog jezika.

Dosadašnji Generalni sekretar, gospodin Jovan Zivić, koji je izabran na predlog gospodina Zorana Kalinića, osim neposedovanja formalnih uslova za njegovo imenovanje (stručna sprema, znanje jednog svetskog jezika - o čemu svedoči zvanični odgovor koji smo dobili od STSS preko Poverenika za informacije od javnog značaja i zaštitu podataka o ličnosti), po našem mišljenju, ne poseduje ni ostale kvalitete koji su potrebni za obavljanje ove odgovorne funkcije.

Prema Članu 45. Statuta STSS, poslovima Stručne slušbe STSS rukovodi Generalni sekretar.

Ne mali broj puta, desilo se da igrači ne budu na vreme prijavljeni za takmičenja, ili da se ne otkaže njihovo učešće, da se upute pogrešne prijave, da se zakasni sa slanjem izveštaja i sl. što je zasigurno nanelo veliku štetu našem stonom tenisu, za šta je odgovoran Generalni sekretar.

Generalni sekretar odgovoran je i za realizaciju finansijskog plana STSS (Čl.41.)

Svima je poznato da je u predhodnom periodu nenamenski potrošeno oko 5 miliona dinara koji su morali biti vraćeni, čime je STSS bespovratno ostao bez ovih sredstava.

Poslednja Skupština STSS održana je bez izveštaja o finansijskom poslovanju iako je po Čl.42 Generalni sekretar dužan da o tome informiše organe STSS.

Ista Skupština zadužila je i ovlastila Generalnog sekretara da izvrši promenu lica za zastupanje, nakon izbora novog Predsednika, u Agenciji za privredne registre.

 Gospodin Jovan Zivic, 3 puta je podnosio istu registracionu prijavu (rešenja administratora mogu se preuzeti sa sajta APR), s tim sto je ona 2 puta bila odbijena (u pitanju je velika stručnost?). Naknada za blagovremeno podnetu prijavu iznosi 2 800 dinara, ali STSS ovo je koštalo 19 000 din(8800+1400+8800). Posle više od 2 meseca (25.02.2015.), ovaj ‘teški’ posao, ipak, je uspešno završen.

(G. Radošević, konačno, može da ode u Ministarstvo i Olipijski komitet i zatraži preko nam potrebna sredstva jer je sada i zvanično, on, taj koji nas predstavlja.)

Podsećamo da je gospodin Jovan Zivić bio i Direktor šampionata u Vrnjačkoj Banji (Serbian Youth Open) kada je iskazan gubitak od oko 20 000 eura. Još uvek se vodi sudski spor na osnovu naloga za prinudnu naplatu za izvršene ugostiteljske usluge u iznosu od oko million dinara.

 Smatramo, da su ovo dovoljni razlozi da gospodin Jovan Zivić ne bude ponovo imenovan (njegovim predhodnim imenovanjem najgrublje je prekršen Statut STSS), jer bi u suprotnom, novo rukovodstvo STSS, jasno pokazalo da nastavlja tamo gde nas je dovelo prethodno, odnosno da se Statut STSS i dalje neće poštovati.

Očekujemo da IO STSS pokrene i postupak za naknadu ukupne štete koju je učinio gospodin Jovan Zivić.

U nadi da će sastanak IO STSS biti što pre zakazan i da ćete na Dnevnom redu imati i ovu tačku (Imenovanje Generalnog sekretara STSS), što ste po Statutu STSS obavezni da učinite, drugarski i sportski vas pozdravljamo.

S poštovanjem,

 STONOTENISKO UDRUŽENJE VETERANA SRBIJE